Въпреки бежанците в Германия има 700 000 незаети работни места | Ureport.bg
Ureport | Икономика | Въпреки бежанците в Германия има 700 000 незаети работни места
03 ное., 2016 Ureport Икономика	Коментарите са изключени за Въпреки бежанците в Германия има 700 000 незаети работни места
Всички знаем, че германската икономика е за пример, но в момента нещата изглеждат така, сякаш канцлерът Меркел, Волфганг Шойбле и компания просто се хвалят с постиженията си, пише Quarz.
Според данните на Федералната агенция по заетостта, безработицата в най-голямата и конкурентноспособна икономика в Европа през последния месец е спаднала до 6%.
Това е най-ниското ѝ равнище от обединението на Източна и Западна Германия преди 25 години.
А в България в бюрата по труда в мoмeнтa имa oбявeни нaд 23 000 cвoбoдни paбoтни места, обяви наскоро миниcтъpът нa тpyдa и coциaлнaтa пoлитиĸa Зopницa Pycинoвa. За първи път от 11 гoдини ce oтчитa cпaд нa бeзpaбoтицaтa до нива от 7.5%.
Германският федерален министър на заетостта Андреа Налес каза, че последните данни са били наистина добра новина на фона на идващата зима, когато броят на безработните по традиция се увеличава.
Правителството очаква броят на хората на трудов договор в страната да достигне рекордните 44 милиона през тази година (от население от общо 82 милиона души – б.р).
Измерено със стандартизираната методология на международните организации, това означава, че нивото на безработица в Германия ще бъде малко над 4 на сто, по-малко от почти всяка държава в Г-7. В интерес на истината единствената страна с по-ниска безработица сред седемте големи икономики е Япония с 3%.
Властите очакват броят на безработните да намалее допълнително през тази и следващата година. И не е трудно да разберем защо. Обявените свободни работни места продължават да чупят националните рекорди.
През миналия месец незаетите работни места в Германия са били близо 700 000.
Силата на пазара на труда е още по-впечатляваща, като се има предвид, че Германия издаде бежански статути на 890 000 души през миналата година и още 210 000 през тази.
Мнозинството от тях са на държавна издръжка, донато не се установят и не успеят да си намерят работа. Това е и причината за увеличаването на броя на безработните с 34 000 през октомври, в сравнение с преди година.
Финансовото министерство отдели допълнителни €3.8 милиарда за издръжката на мигрантите до края на годината и да им помогне да започнат работа.
Силното търсене за работници във фабриките и магазините за търговия на дребно са добра новина в това отношение, тъй като част от бежанците са неквалифицирани, а други са квалифицирани, но обучението им трудно ще бъде признато.
Безработицата в 28-те страни-членки на ЕС достигна най-ниско ниво от седем години и половина – 8.5%. Безработицата в еврозоната също остава на ниво от 10 на сто за втори пореден месец – най-ниското от юни 2011-а.
Според европейската статистика общо 20.789 млн. европейци, от които 16.181 милиона от еврозоната, са били без работа през деветия месец на настоящата година.
Най-ниска безработица през септември беше регистрирана в Чешката република (безработица от 4%), следвана от Германия (4.1%), докато най-висока остана безработицата в Гърция (ниво от 23.2%, но според данни за юли 2016-а) и в Испания (19.3% през септември 2016 година).
През септември на 2016 г. общо 4.125 млн. младежи на възраст под 25 години са били без работа в ЕС (ниво на младежка безработица от 18.2%), като това представлява понижение на младежката безработица с 425 000 спрямо септември година по-рано (когато младежката безработица беше на ниво от 20%).
Според Евростат безработицата в България в началото на есента се е понижила до 7.5% от 7.7% през август и е далеч под ниво от 8.4% година по-рано.
Младежката безработица в България се повиши до 14.9% от 14.8% през август, но е под 20.8% преди година.
Ангела Меркел, бежанци, безработица, Г-7, Германия, данни, заетост, икономика, мигранти, пазар на труда, подкрепа, социални помощи, трудов договор